কেনিয়া
কেনিয়া পূর্ব আফ্রিকার একটি প্রজাতান্ত্রিক রাষ্ট্র এবং কমনওয়েলথ অভ নেশনসের সদস্য। কেনিয়া মালভূমি ও উঁচু পর্বতে পূর্ণ। এখানে বহু জাতির লোকের বাস। অতীতে এটি একটি ব্রিটিশ উপনিবেশ ছিল। ১৯৬৩ সালে এটি স্বাধীনতা লাভ করে এবং ১৯৬৪ সাল থেকে এটি একটি প্রজাতান্ত্রিক রাষ্ট্র হয়। কেনিয়ার উত্তরে সুদান ও ইথিওপিয়া, পূর্বে সোমালিয়া ও ভারত মহাসাগর, দক্ষিণে তানজানিয়া এবং পশ্চিমে ভিক্টোরিয়া হ্রদ ও উগান্ডা। নাইরোবি কেনিয়ার রাজধানী ও বৃহত্তম শহর।
কুয়েত-কেনিয়া সম্পর্ক
কুয়েত এবং কেনিয়ার মধ্যকার পারস্পরিক সমন্বয়ের প্রধান প্রধান ক্ষেত্রগুলো হল; অবকাঠামো, স্বাস্থ্য এবং শিক্ষা।
এই সমন্বয়ের আওতায়, কুয়েত, কেনিয়ার নুনো-মোদোগাশে রাস্তা, ওয়াজির হাসপাতালের পুনঃস্থাপন, বোরাবু এবং নিয়ামিরা অঞ্চলে বিদ্যালয় প্রতিষ্ঠা প্রভৃতি। এছাড়াও, কুয়েতের বিভিন্ন এনজিও, কাজিয়াদো অঞ্চলে, উম্মা বিশ্ববিদ্যালয় এবং থিকা অঞ্চলে একটি কলেজ প্রতিষ্ঠায় সম্পূর্ণ সহায়তা করেছে।